****

 **Fotópályázat**

**a XIII. Tiszaszőlősi Falunapon**

Önkormányzatunk az idei Falunapi rendezvényén fotópályázatot hirdet!

Várjuk azoknak az amatőr fotósok jelentkezését, akik képeikkel részt kívánnak venni.

A kiállítás, zsűrizés és eredményhirdetés időpontja: 2015. augusztus 1.

helyszíne: Tiszaszőlős Nóborda parti sátor

A pályázat témája:

 **A Tisza és élővilága** vagy

 **Életképek a falunkról**

Különösen olyan képeket várunk, amely az itt élő emberek minden napjait, a természeti táj és az emberek kapcsolatát mutatja be.

Pályázati kritériumok:

* Csak Tiszaszőlős területén készült, saját fotóval pályázhat minden személy.
* Egy pályázó 1 db fekete-fehér vagy színes digitális felvétellel nevezhet. A bekeretezetlen, A4 méretű papírnagyítás kizárólag fotóeljárással készülhet.
* A képet nagy felbontású JPEG formátumban is el kell juttatni a pályázat kiírójának. A beküldött kép mérete: a hosszabbik oldal fekvő képek esetén legalább 1400 pixel, állóképeknél 1000 pixel legyen. A fotógrafikához mellékelni kell az eredeti képet is.
* Jelentkezéshez nevezési lapot kell kitölteni és mellékelni.
* *A pályázaton való részvétel ingyenes, nevezési díj nincs!*

**A pályázó a pályázati anyag beküldésével:**

* elfogadja a pályázati feltételeket,
* kijelenti, hogy a zsűri döntését elfogadja, az ellen panaszt nem tesz,
* kijelenti, hogy képei kiállításra kerülhetnek a pályázatot kiíró szervező által,
* és eredményhirdetés után felkerülhetnek a község honlapjára.



A verseny zsűritagjai:

* Sziráki Zsóka fényképész
* Streit Gábor „Bora” „fotóőrült”
* Oláh Vince

Az első három helyezett pénzjutalomban részesül:

* I. helyezett: 30.000.-Ft
* II. helyezett: 20.000.-Ft
* III. helyezett: 10.000.-Ft

 **A zsűrinek jogában áll ettől eltérő értékelést és díjazást megállapítani!**

A személyes adatokat tartalmazó jelentkezési lap tartalmát a zsűri csak az eredményhirdetéskor ismeri meg.

A pályázati fotókat 2015. július 25-ig juttassák el a következő címre:

Községi Könyvtár és Szabadidőközpont 5244 Tiszaszőlős Szabadság tér 5.

E-mail: konyvtar.szolos@gmail.com

A nevezési lapokat letölthetik a [www.tiszaszolos.hu](http://www.tiszaszolos.hu) honlapról, ill. személyesen átvehetik a helyi könyvtárban nyitva tartási időben!

Várjuk jelentkezését!

A szervezők